Source: https://www.clujust.ro/csm-administreaza-probe-cazul-judecatorului-lucian-buta/
Timestamp: 2020-03-31 12:48:21+00:00
Document Index: 32983853

Matched Legal Cases: ['CSM ', 'CSM ', 'CSM ', 'CSM ', 'CSM ', 'CSM ', 'CSM ']

CSM administrează probe în cazul judecătorului Lucian Buta - CLUJUST
Acasă»ȘTIRI»CSM administrează probe în cazul judecătorului Lucian Buta
sursa foto theepochtimes.com
CluJust 27/11/2014 ȘTIRI comentarii
Secția pentru judecători în materie disciplinară a CSM a amânat pentru luna februarie cazul judecătorului Lucian Buta de la Judecătoria Cluj-Napoca.
Secția pentru judecători în materie disciplinară a CSM a decis ieri să acorde termen pentru 11 februarie ”în vederea administrării probatoriului”. Părțile în această cauză sunt Inspecția Judiciară și Lucian Buta.
Amintim că Direcţia Naţională Anticorupţie (DNA) a depus in iunie sesizare la Inspecţia Judiciară a CSM privind posibile abateri disciplinare săvârşite de magistratul care judecă dosarul lui Marian Oprişan. Potrivit DNA, această cauză se afla in iunie de 1.263 de zile pe rolul Judecătoriei Cluj-Napoca, acordându-se 29 de termene.
“Dosarul cauzei se află de la data 2.12.2010 pe rolul Judecătoriei Cluj-Napoca. De atunci, au fost acordate 29 termene de judecată. Pe parcursul celor aproximativ 4 ani de când dosarul se află pe rolul Judecătoriei Cluj-Napoca, însumând 1.263 zile, s-au acordat termene de la 49 zile, 56 zile şi chiar de 105 zile de amânare de la un termen la altul”, arată DNA.
“Este real faptul că acordarea termenelor reprezintă parte a administrării actului de justiţie, dar amânarea continuă este vădit disproporţionată în raport cu stadiul procesual. În consecinţă, s-a solicitat efectuarea de verificări cu privire la modul de gestionare a activităţii de cercetare judecătorească, existând indicii rezonabile de încălcare a duratei rezonabile a soluţionării cauzei. Sub acest aspect, în întreaga sa jurisprudenţă, instanţa de contencios european a decis că încălcarea duratei rezonabile rezultă numai din conduita autorităţilor. Sub acelaşi aspect, instanţa de contencios european a arătat că valorificarea dreptului la apărare, inclusiv prin cereri repetate ale părţilor, reprezintă un demers ce poate fi folosit de acestea continuu, chiar prin depăşirea limitelor, fără să le fie imputabilă, întrucât numai autorităţile judiciare pot stopa tergiversarea”, mai arată DNA.
Intre timp, DNA a cerut si recuzarea judecatorului, respinsa de un alt judecator de la Cluj. Lucian Buta a solicitat o experiza contabila in dosarul lui Marian Oprisan.
Tags Buta cluj-napoca CSM disciplinara DNA judecator Judecatorie sectia sesizare
Anterior Comandantul Penitenciarului Gherla, interceptat în dosarul ”Uioreanu”. Bene i-ar fi cerut favorizarea unui deținut
Următor Plenul CSM a aprobat in unanimitate transferul Elenei Botezan, domna de fier a anticorupției din Cluj
Cum ar fi sa nu mai scriem articole in care infatisam numai versiunea uneia dintre parti? Fiind vorba de reputatia unui judecator care este in funtie si impune zilnic altora conduite pe care acestia trebuie sa le execute, a expune numai punctul de vedere al celui care acuza este neprofesionist.
27/11/2014 at 8:05 pm
Cum ar fi ca judecatorii sa vorbeasca cu presa? Si ei sunt oameni si au gura. Nu trebuie sa se ascunda dupa functiile pe care le au si sa vorbeasca atunci cand este vorba de ei si nu de instanta. Va asigur ca primim cu mare interes si pozitia domnului judecator, pe orice cale.